EkBass/fiwiki-20250220-pages-articles huggingface dataset:
Herra Lahtinen lähtee lipettiin

Herra Lahtinen lähtee lipettiin (Bättre fly än illa fäkta) on suomalainen elokuva vuodelta 1939. Se perustuu Kjeld Abellin näytelmään Melodia joka katosi. Elokuvan pääosassa on sanottu olleen koko keskiluokan, jota herra Lahtinen edustaa. Ohjaaja Nyrki Tapiovaaran mukaan Lahtisessa korostuu aikansa keskiluokan häilyvyys, joka kannattaa yhtä intohimoisesti tai intohimottomasti sekä aseistariisuntaa että Suomen puolustuksen vahvistamista. Nämä teemat olivat elokuvan valmistumisen aikaan nousseet hyvinkin korostetusti etualalle. Ohjaajalleen tyypillisesti elokuvassa on pinnan alle kätketty paljon. Vertauskuvallisuus on vahvasti läsnä. Elokuvan luultiin lopullisesti kadonneen toisen maailmansodan sekasorrossa, kunnes syksyllä 1975 siitä löydettiin neljänkymmenen minuutin pätkä, eli hieman yli puolet. Säilynyt osuus sijoittuu elokuvan keskivaiheille. ==Juoni== Herra Lahtinen on kaikin puolin kunnollinen keskiluokkainen konttoristi, pukeutuminen ja käyttäytyminen on hillittyä ja vaimokin on niin sanotusta hyvästä perheestä. Miehen palkkatyö on työpäivän päättymisen, sunnuntain ja palkankorotuksen odottamista. Sunnuntaiden pakollisiin kuvioihin kuuluvat vasikanpaisti, appivanhempien vierailu ja perheriita. Lahtinen kaipaa kuitenkin tasaiseen elämäänsä edes muutaman kumpareen ja ehkä pari laaksoakin. Kevään tullen hän villiintyy nuoren oriin lailla, löytää elämänsä kadotetun sävelen. Kevään mennen Lahtinen palaa kiltisti ruotuun tyyppihyväksytyksi konttoristiksi. Myös rouva Edit Lahtinen alkaa hakea elämänsä kadotettua säveltä. Sen sointeja hän kuulostelee niin tiedemiehen silmälaseista kuin työmiehen työkaluistakin. Työmies suhtautuu Editiin varauksellisesti, mutta pian eri yhteiskuntaluokkiin kuuluvat henkilöt löytävät yhteisen sävelen. Lopussa Lahtisen pariskunta löytää toisensa rakenteilla olevan talon harjalla. Yhteinen melodia alkaa pikkuhiljaa soida. ==Näyttelijät== ==Lähteet== *Toiviainen, Sakari: Nyrki Tapiovaaran tie; Suomen elokuva-arkisto, Valtion painatuskeskus, Helsinki 1986, ISBN 951-860-115-1 *Elonet Luokka:Vuoden 1939 suomalaiset elokuvat Luokka:Suomalaiset mustavalkoelokuvat Luokka:Suomalaiset draamaelokuvat Luokka:Nyrki Tapiovaaran ohjaamat elokuvat Luokka:Suomalaiset kadonneet elokuvat
Neuvostoliiton miesten lentopallomaajoukkue

Neuvostoliiton miesten lentopallomaajoukkue oli aikanaan maailman menestynein lentopallojoukkue. == Olympiamitalit == * Kolme olympiakultaa: 1964, 1968, 1980 * Kaksi olympiahopeaa: 1976, 1988 * Yksi olympiapronssi: 1972 == Maailmanmestaruusmitalit == * Kuusi MM-kultaa: 1949 Prahassa, 1952 Moskovassa, 1960 Rio de Janeirossa, 1962 Moskovassa, 1978 Roomassa, 1982 Buenos Airesissa * Kaksi MM-hopeaa: 1974 Méxicossa, 1986 Pariisissa * Kolme MM-pronssia: 1956 Pariisissa, 1966 Prahassa, 1990 Rio de Janeirossa == Maailmancupin mitalit == * Neljä maailmancupin voittoa: 1965, 1977, 1981, 1991 * Yksi maailmanliigan pronssi: 1991 == Euroopan mestaruusmitalit == * 12 Euroopan mestaruutta: 1950 Sofiassa, 1951 Pariisissa, 1967 Istanbulissa, 1971 Milanossa, 1975 Belgradissa, 1977 Helsingissä, 1979 Pariisissa, 1981 Varnassa, 1983 Itä- Berliinissä, 1985 Amsterdamissa, 1987 Gentissä, 1991 Berliinissä * Kaksi EM- pronssia: 1958 Prahassa, 1963 Bukarestissa == Tunnettuja pelaajia == * Viljar Loor * Oleg Moliboga * Konstantin Reva * Juri Sapega * Aleksandr Savin * Vjatšeslav Zaitšev == Valmentajat == * Vjatšeslav Platonov 1977–1985, 1990–1992 == Katso myös == * Venäjän miesten lentopallomaajoukkue Miesten lentopallomaajoukkue Luokka:Lentopallomaajoukkueet
Konsta Mäkelä

Konsta Mäkelä (s. 21. kesäkuuta 1965 Espoo) on suomalainen näyttelijä. Televisiossa hän on näytellyt muun muassa televisiosarjoissa Hovimäki ja Rikospoliisi ei laula. Elokuvan puolella Mäkelä on esiintynyt useaan kertaan, kuten Pekka Parikan elokuvissa Pohjanmaa ja Talvisota sekä Ilkka Vanteen elokuvassa Lupaus. Muita elokuvarooleja hänellä on yli kaksikymmentä kappaletta. Konsta Mäkelä on näyttelijä Taneli Mäkelän ja elokuvaohjaaja Ville Mäkelän veli. Konsta Mäkelä on naimisissa näyttelijä Miina Turusen kanssa. == Lähteet == == Aiheesta muualla == * * Luokka:Suomalaiset näyttelijät Luokka:Vuonna 1965 syntyneet Luokka:Elävät henkilöt
Insaniquarium

Insaniquarium on Flying Bear Entertainment -ja PopCap Games -yhtiöiden tekemä tietokonepeli, jossa on tarkoituksena ruokkia kaloja, jolloin ne pudottavat rahaa, jolla voi ostaa päivityksiä tai munanpalan. Joka tason tarkoituksena on kerätä kolme munanpalaa, minkä jälkeen saa uuden lemmikkieläimen (), jolla jokaisella on oma erikoiskykynsä. Pelissä on yhteensä 24 lemmikkieläintä mutta vain 20 tasoa, koska viimeiset neljä pitää ostaa simpukoilla (), joita saa vaikka pelin näytönsäästäjän avulla, tai vaihto ehtoisesti vetämällä peli läpi useaan otteeseen. Pelissä erikoista on, että aina noin minuutin välein sinne hyökkää avaruusolento (). Avaruusolentoja on seitsemän erilaista, joista kaksi ovat ampuvia. Pelin häviää, kun pelaaja menettää kaikki kalat. Pelissä on neljä pelimoodia: * Adventure – Kerää munanpalat päästäksesi seuraavalle tasolle. * Time Trial – Kuinka paljon rahaa ehdit saada tietyssä ajassa? Viisi prosenttia rahoista saat pelin jälkeen simpukoina. * Challenge – Haastava pelimoodi, jonka voi avata läpäistyään Adventure-moden. Tässä moodissa avaruusolentoja tulee paljon ja hinnat nousevat koko ajan kovaa vauhtia. Kun ostat munanpalan, hinnat palaavat takaisin ennalleen. * Virtual Tank – Pelin monipuolisin moodi. Voit ostaa keräämilläsi simpukoilla uusia kaloja, jotka kasvavat aina kahden viikon välein. Ne pudottavat simpukoita, joilla voit ostaa kaikenlaisia erikoisia kaloja, mutta ostettavat kalat vaihtuvat päivittäin. * Sandbox mode - Salainen "pelaa vapaasti" modi, jonka pelaamiseen tarvitaan koodi. == Aiheesta muualla == * Insaniquarium Luokka:Vuoden 2003 videopelit Luokka:Toimintaseikkailupelit Luokka:Windows-pelit
Chūō-kōchi

Chūō-kōchi eli Keskinen ylänkö on ylänköalue Japanissa Honshūn saaren keskiosissa . Se kattaa Naganon ja Yamanashin prefektuurit sekä osia Gifun prefektuurista. Hallintoalueena sen kattaa Kōshin'etsu. Chūō-kōchin ilmasto on Japanin mantereisin: kesän ja talven lämpötilaero on suuri ja sademäärä läpi vuoden melko vähäinen. == Lähteet == Luokka:Japanin maantiede Luokka:Aasian ylängöt
Yleisurheilu kesäolympialaisissa 1948

Vuoden 1948 kesäolympialaisissa Lontoossa järjestettiin yleisurheilussa 33 kilpailutapahtumaa, 24 miehille ja 9 naisille. == Mitalistit == === Miehet === === Naiset === == Lähteet == * * === Viitteet === == Aiheesta muualla == *Kansainvälisen Olympiakomitean tulostietokanta *
Kosminen neutriinotausta

Kosminen neutriinotausta () on neutriinoista muodostuva taustasäteily. Kuten kosminen taustasäteily kosminen neutriinotausta on alkuräjähdyksen jäänne. CNB vapautui aineesta kaikkeuden ollessa vasta 2 sekuntia vanha. Säteilyn lämpötilan on arveltu olevan 1,9 kelviniä tai vähemmän. Neutriinot ovat äärimmäisen vaikeita havaittavia ja siksi CNB:tä ei välttämättä koskaan havaita suoraan. Luokka:Kosmologia
M/S Birka Trader

M/S Birka Trader () on Birka Cargo Ab:n omistama ro-ro-rahtialus. Alus on rakennettu vuosina 1997–1998 Romaniassa ja Norjassa. Kuollutta painoa Birka Traderilla on 8 853 tonnia ja jääluokitus on 1A Super eli se pystyy useimmissa jääolosuhteissa kulkemaan yksin. Alus on rekisteröity Suomen lipun alle ja sen kotisatama on Maarianhamina. Nykyisin aluksella operoi suomalainen rahtivarustamo Finnlines. Birka Traderin sisaraluksia ovat M/S Birka Carrier, M/S Birka Express ja M/S MN Pelican. == Käyttöhistoria == Vuonna 1997 aluksen runko laskettiin vesille Galațissa, Romaniassa. Romaniasta alus hinattiin Rissaan, Norjaan, jossa se rakennettiin loppuun. 15. toukokuuta 1998 alus luovutettiin United Shippingin omistukseen, joka rekisteröi aluksen Suomen lipun alle. Kotisatamaksi tuli Maarianhamina. Tuolloin aluksen nimi oli United Trader. Toukokuussa 1998 alus aloitti Finnlinesin liikenteessä, reitillä Kemi–Oulu–Antwerpen–Lontoo–Felixstowe. Vuoden 2002 alussa United Trader rekisteröitiin Birka Cargo Ab:n omistukseen Maarianhaminaan. Saman vuoden marraskuussa alus nimettiin Birka Traderiksi. Vuonna 2006 alus siirtyi liikennöimään Rauman ja Hullin välille. == Lähteet == == Aiheesta muualla == *Fakta om Fartyg – M/S United Trader *Birka Cargo *Birka Traderista Finnlinesin sivuilla Birka Trader
Käyttöaste

Käyttöaste tarkoittaa sitä tuotantokyvyn tai muun kapasiteetin osaa, mikä kulloinkin on käytössä. Palvelualoilla lasketaan henkilöstön käyttöastetta, matkailualalla hotellihuoneiden käyttöastetta ja tehdasteollisuudessa tehtaan kapasiteetin käyttöastetta. Tehtaan tuotantokykyä voidaan lisätä rakentamatta lisätuotantokykyä siten, että osa valmistusvaiheiden vaatimasta tuotantokyvystä hankitaan valmistustapahtuman ulkopuolelta. Jos tehtaan käyttöaste on 50 %, käy tehdas puolella tuotantokyvystään. Suuressa pääomavaltaisessa teollisuudessa pyritään jatkuvasti korkeaan, jopa yli 90 %:n jatkuvaan käyttöasteeseen. Miltei 100 %:n kapasiteetin käyttöaste voi konerikkojen, raaka-aineiden tai energian tilapäisen saamattomuuden vuoksi aiheuttaa suurehkon toimitusepävarmuuden. Tämän vuoksi useimmat tuotantolaitokset mitoitetaan kulloistakin myyntimäärää suuremmaksi, koska käyttämättömään kapasiteetin osaan sisältyy liikevaihdon kasvunvara. == Lähteet == Luokka:Teollisuus
Sirniö

Sirniö on kylä Posion kunnassa, lähellä Lapin ja Pohjois-Pohjanmaan maakuntien rajaa. Kylä sijaitsee seututien 863 varrella 37 kilometrin päässä keskustaajamasta Aholasta Taivalkosken suuntaan. Kylä on kuulunut vuodesta 1926 lähtien tuolloin perustettuun Posion kuntaan. Aluksi kylä kuului Iin pitäjään, sittemmin Pudasjärven pitäjään ja tämän jälkeen Taivalkoskelle. Vuonna 2015 kylän asukasluku oli noin 100. Sirniössä on ollut oma kauppa, pankkikonttori, posti ja koulu, jotka lakkautettiin 1990-luvulla. Taivalkoskella sijaitseva Mustavaaran kaivos oli aikoinaan merkittävä työnantaja kyläläisille. Kylällä toimi hoivakoti lakkautetulla koululla. Sirniön kylällä sepät ovat valmistaneet itse kaikki tarve-esineensä, kuten pyydysraudat, pyssyt, karhukeihäät, lukot, saranat ja työkalut. Sirniön kylän seppätuotteita on viety Iijokea pitkin ”merimaihin” eli Ouluun ja sitä tietä laajemmallakin alueelle. Myös Vienan alueelle on toimitettu erityisesti aseita. Sirniön kyläseura on elvyttänyt vanhaa kyläseppäperinnettä. Kylällä järjestettiin vuosina 1998–2013 vuosittain kesäkuussa Sirniön seppäpäivät. Tapahtuman perustivat muun muassa viikatteistaan tunnetun sepän Reino Kustaa Alasirniön nuorin poika, Ensio Alasirniö puolisonsa Paula Alasirniön (o.s. Loukusa) kanssa. Myöhemmin tapahtuman järjestäminen jäi Sirniön kyläseuralle. Vuonna 2013 kyläseura päätti luopua tapahtuman järjestämisestä tulevina vuosina. == Lähteet == * === Viitteet === ==Aiheesta muualla== * Posion matkailusivusto: Sirniön kylä, arkistoitu versio 14.7.2015 Luokka:Posion kylät
Lasten laulukaupunki

Lasten laulukaupunki -festivaali on vuosittain Salossa järjestettävä lastenmusiikkiin keskittyvä tapahtuma. Se järjestettiin ensimmäisen kerran vuonna 1990 lasten laulukilpailuna, mutta laajeni kattamaan myös uusien lastenlaulujen kilpailun.http://www.lastenlaulukaupunki.net/ Tapahtuman järjestää Lasten Laulukaupunki r.y., ja se on Finland Festivals -yhdistyksen jäsen.Lasten ja nuorten . Finland festivals. Viitattu 22.3.2015. ==Historia== Lasten laulukaupunki -festivaali perustettiin vuonna 1990 lasten laulukilpailuna. Kilpailu keskittyi alusta asti lastenkulttuuriin ja toisin kuin samoihin aikoihin televisiossa alkaneessa Tenavatähti-kilpailussa, iskelmämusiikki rajattiin pois. Ensimmäisen kilpailun voittajiksi valittiin Pikkupääsky Katariina Lantto, Laulurastas Lotta Lepistö ja Lintu Sininen Mikko Sahla. Ensimmäinen laulukilpailu pidettiin paikallisena, mutta seuraavana vuonna toiminta laajeni valtakunnalliseksi ja alettiin järjestää myös uusien lastenlaulujen sävellyskilpailua. Sävellyskilpailun taltiointeja esitettiin useana vuonna 1990-luvulla sekä 2000-luvun alussa myös Yle TV1:ssä. Vuodesta 1996 alkaen sävellyskilpailun finalistit on koottu Salossa soi -kokoelmalevylle. Nykyään (v. 2007) Lasten laulukaupunki -festivaali kattaa myös musiikkiteatteria ja tanssiesityksiä. Festivaaleilla nähdään myös kansainvälisiä vieraita. Kaukaisimmat osanottajat ovat tulleet Egyptistä, Georgiasta, Turkista ja Ukrainasta asti. Tapahtuman suojelijaksi on suostunut Eeva Ahtisaari. ==Voittajat eri vuosina== ===1990=== * Pikkupääsky Katariina Lantto * Laulurastas Lotta Lepistö * Lintu Sininen Mikko Sahla Valtakunnalliset ja kansainväliset * Pikkupääskyt ja Laulurastaat 1991-1997 ===1991=== * PP Katariina Lindholm * LR Antti Jylhäkoski ===1992=== * PP Lenna Kuurma, Viro * LR Niina Laitinen ===1993=== * PP Milla Mäkinen * LR Liisi Koikson, Viro ===1994=== * PP Elo Madissoon, Viro * LR Kaisa Ruokolainen ===1995=== * PP Anna Koljonen * LR Tanel Nurk, Viro ===1996=== * PP Elina Hokkanen * LR Noora Laitinen ===1997=== * PP Sini Alatalo * LR Laura Pakarinen * Katariina Lantto oli Ylen Suomen edustajana Bolognan "Lapset laulavat lapsille" -tapahtumassa 1992 * Noora Laitinen oli Lintu Sininen 1991 ja 1992 ==Lähteet== ==Aiheesta muualla== * Tapahtuman kotisivu Luokka:Suomalaiset musiikkikilpailut Luokka:Salon kulttuuri
Genpei-sota

Genpei-sota () oli Japanissa vuosina 1180–1185 käyty Taira- ja Minamoto- klaanien välinen valtataistelu, jonka Minamoto-klaani voitti. Osapuolet olivat maan kaksi hallitsevaa samurai-klaania, jotka tukivat eri ehdokasta valtaistuimelle. Klaanit olivat kilpailleet vallasta jo parin vuosikymmenen ajan. Ensimmäinen taistelu käytiin vuonna 1180 Ujissa lähellä Kiotoa, ja sota ratkesi Dan-no-uran meritaistelussa viisi vuotta myöhemmin. Sodan jälkeen vuonna 1185 Minamoto no Yoritomo otti vallan keisareilta ja perusti shōgunaatin Kamakuraan. Tämä merkitsi Heian-kauden loppua ja Kamakura-kauden alkua. == Lähteet == == Aiheesta muualla == Luokka:Japanin sodat Luokka:Heian- kausi Luokka:1100-luku
9793 Torvalds

9793 Torvalds on Spacewatchin 16. tammikuuta 1996 löytämä asteroidi, joka kuuluu Marsin ja Jupiterin väliseen pääasteroidivyöhykkeeseen. Asteroidi on nimetty jälkeenpäin Linus Torvaldsin, suomalaisen tietotekniikka-asiantuntijan mukaan. Torvalds tunnetaan parhaiten Linux-käyttöjärjestelmän ytimen alullepanijana. Ennen nimeämistään asteroidi tunnettiin tunnuksella 1996 BW4. == Katso myös == *9885 Linux *9882 Stallman *9965 GNU == Lähteet == *JPL Small-Body Database Browser: 9793 Torvalds (1996 BW4) *Numbered minor planets Luokka:Päävyöhykkeen asteroidit
Fridmanin yhtälöt

Friedmannin yhtälöt ovat joukko yhtälöitä, jotka kuvaavat kosmologiassa kaikkeuden metristä laajenenemista homogeenisissä ja isotrooppisissa malleissa. Yhtälöt johti ensimmäisen kerran Aleksandr Fridman vuonna 1922 Friedmann, A: Über die Krümmung des Raumes, Z. Phys. 10 (1922), 377–386. (English translation in: Gen. Rel. Grav. 31 (1999), 1991–2000.) Einsteinin kenttäyhtälöistä. ==Lähteet== Luokka:Yleinen suhteellisuusteoria Luokka:Yhtälöt
Sykäräinen

Sykäräinen on kylä Toholammin kunnassa, Kokkolasta Viitasaaren suuntaan noin 90 kilometriä, tien numero 775 varrella. Kylän maisemaan kuuluu olennaisesti Lestijoki. Asukkaita Sykäräisessä on noin 500. Kylässä toimii monia yrityksiä, muun muassa Finn Spring Oy. Sykäräisessä sijaitsee oma kyläkauppa "Jiipeen Valinta" sekä Toholammin seurakunnan Sykäräisen kappeli. == Lähteet == == Aiheesta muualla == *Kylän kotisivut Luokka:Toholampi Luokka:Keski-Pohjanmaan maakunnan kylät Luokka:Keski-Pohjanmaan maakunnan entiset taajamat
Hätäkaste

Hätäkaste on kristillisen kirkon toimitus, jossa mahdollisesti hengenvaarassa oleva kastetaan. Hätäkasteen saaja on usein vastasyntynyt, mutta hän voi olla myös kuolemanvaarassa oleva aikuinen, joka pyytää kastetta. Hätäkaste suoritetaan, mikäli pelätään, ettei pappia saada ajoissa paikalle. Hätäkasteen suorittaa yleensä lapsen vanhempien kirkkokuntaan kuuluva henkilö. Luterilaisen, ortodoksisen sekä katolisen kirkon oppien mukaan hätäkasteen voi tarvittaessa suorittaa myös muu kristitty, riippumatta siitä mitä kristinuskon suuntausta hän edustaa. Hätäkasteesta on aina ilmoitettava kastetun omaan seurakuntaan. Hätäkasteen jälkeen Suomen evankelis-luterilainen kirkon Kirkkokäsikirjan mukaan toimitetaan hätäkasteen vahvistamisen. Ortodoksisessa kirkossa puolestaan toimitetaan mirhavoitelun sakramentti heti kun lapsi on voimistunut riittävästi. Hätäkaste tarvitaan, koska kasteella uskotaan olevan merkittävä rooli ihmisen pelastumisessa. == Suomen evankelis-luterilaisen kirkon ohje == Hätäkasteen voi suorittaa kuka tahansa kirkon jäsen tai myös muu kristitty. Mikäli mahdollista läsnä tulee olla myös todistaja. Hätäkasteessa kastaja valaa vettä kastettavan päähän kolme kertaa ja sanoo: Tämän jälkeen luetaan Isä meidän -rukous yhteen ääneen ja kastaja lausuu vielä Herran siunauksen. Pappi vahvistaa hätäkasteen, kun kastettu on vahvistunut tai tervehtynyt. Hätäkasteen vahvistaminen on kiitosjuhla, ja se voi tapahtua kotona. Jos lapselle ei annettu nimeä hätäkasteen yhteydessä, se annetaan vahvistamisen yhteydessä, ja jo annettu nimi voidaan muuttaa. == Suomen ortodoksisen kirkon ohje == Hätätilassa voi ortodoksinen maallikko tai, ellei sellaista ole paikalla, joku muu kristitty suorittaa lapsen kastamisen. Tilanteen salliessa luetaan ensin rukouksia, mm. Isä meidän, jonka jälkeen kastaja valelee vettä kastettavan päälle kolmeen kertaan ja lausuu:Euhologion, Ortodoksisen kirjallisuuden julkaisuneuvosto, 1974, ISBN 951-9071-00-8, luku: Pyhän Kasteen toimitus kuolemanvaarassa olevalle lapselle, verkkoversio == Suomen katolisen kirkon ohje == Kuka tahansa ei-katolilainenkin voi suorittaa hätäkasteen, kunhan kaste toimitetaan puhtaalla vedellä noudattaen kirkon aikomusta. Kastaja kaataa lapsen päälle hieman vettä ja sanoo: == Ruotsin kirkko, kaste kriisitilanteessa == Ruotsin kirkon kirkkokäsikirja ei käytä nimitystä "Hätäkaste", vaan sen korvaa "Kaste kriisitilanteessa". Kaste kriisitilanteessa voidaan toimittaa käsikirjassa olevaa erityistä järjestystä noudattaen. Jos kastettava on menehtymäisillään, riittää, että hänet valellaan kolme kertaa vedellä ja kasteen toimittaja sanoo: ”Minä kastan sinut Isän ja Pojan ja Pyhän Hengen nimeen.” Kasteen kriisitilanteessa voi toimittaa pappi tai kastettu maallikko. Jos mahdollista, paikalla tulee olla kasteen todistajia. Kasteen toimittajan tulee ilmoittaa kaste mahdollisimman pian sen seurakunnan kirkkoherralle, jossa kastettu on kirjoilla. == Lähteet == Luokka: Kirkolliset toimitukset
Asuka-kausi

Asuka-kausi on ajanjakso Japanin historiassa. Se kesti noin vuodet 538-710 ja sai nimensä Asukan alueesta noin 25 km nykyisen Naran kaupungin eteläpuolella.Kofun and Asuka Periods Japan: A Country Study. Library of Congress, 1994. Asuka- ja Kofun-kaudet muodostavat yhdessä Yamato-kauden. == Yhteydet Manner-Aasiaan lisääntyivät == Noin vuonna 405 Japanissa otettiin virallisesti käyttöön Korean kautta saapunut kiinalainen kirjoitusjärjestelmä. 500-luvulla buddhalaisuus saapui Japaniin Kiinasta Korean kautta. Noin vuonna 607 perustettu Hōryū-ji on Japanin vanhin säilynyt buddhalainen temppeli. Tang-dynastian aikana kontaktit Kiinaan lisääntyivät suuresti: 600-luvulta asti Kiinan hovissa oli Japanin lähettiläs. Korean kolme kuningaskuntaa lähettivät Japaniin pappeja. Nämä tapahtumat mullistivat Japanin kulttuurin ja aloittivat sen pitkäaikaisen kiinalaisvaikutuksen. == Hallintoa uudistettiin == Asuka-kaudella Yamatosta tuli selkeästi keskusjohtoinen valtio, joka hallitsi Japanin saarten keskiosaa. Prinssi Shōtoku uudisti 600-luvun alussa merkittävästi Japanin hallintoa voimistaen keskushallitusta ja buddhalaisuuden asemaa. Hallintomalli sai vaikutteita myös Kiinasta tulleelta kungfutselaisuudelta. Shōtokun uudistuksia seurasivat 600-luvun puolivälissä Taika-uudistukset, jossa keisarin valtaa kasvatettiin edelleen aatelin kustannuksella. Uudistukset aloittivat ritsuryō-lakijärjestelmän synnyn.Encyclopædia Britannica: Japan, The idealized government of Prince Shotoku == Lähteet == == Aiheesta muualla == * Luokka:Japanin aikakaudet
Hallgrímur Helgason

Hallgrímur Helgason (s. 18. helmikuuta 1959 Reykjavík) on islantilainen kirjailija ja taiteilija. Hänen ensimmäinen romaaninsa, Hella, ilmestyi vuonna 1990. Elokuva 101 Reykjavík perustuu Hallgrímurin kirjoittamaan samannimiseen romaaniin, joka ilmestyi suomeksi vuonna 2000 Juha Peuran suomentamana. Hallgrímur oli ehdolla Pohjoismaiden neuvoston kirjallisuuspalkinnon saajaksi samasta romaanista vuonna 1999. == Teokset == * Hella (1990) * Þetta er allt að koma (1994) * 101 Reykjavík (1996, suom. 2000) * Ljóðmæli 1978–1998 (1998) * Höfundur Íslands (2001, suom. Islannin kirjailija 2005) * Herra alheimur (2003) * Best of Grim (2004) * Rokland (2005) * 10 ráð til að hætta að drepa fólk og byrja að vaska upp (2008) Hallgrimur Helgason Hallgrimur Helgason Hallgrimur Helgason Hallgrimur Helgason
Tetrahydrotiofeeni

Tetrahydrotiofeeni on heterosyklinen yhdiste, jonka kemiallinen kaava on C4H8S. Siitä käytetään myös nimiä tetrametyleenisulfidi, tiolaani, tiofani ja tiosyklopentaani. Tetrahydrotiofeeni on normaaliolosuhteissa olomuodoltaan helposti syttyvää, väritöntä nestettä, jolla tunnusomainen voimakkaan epämiellyttävä haju. Tetrahydrotiofeenin moolimassa on 88,2 g/mol, sulamispiste −96,2 °C, kiehumispiste 119−121 °C, tiheys 1,0 g/cm3, hajukynnys 0,001 ppm (0,004 mg/m3), leimahduspiste 12 °C, itsesyttymislämpötila 200 °C ja CAS-numero 110-01-0. Tetrahydrotiofeeni ei liukene veteen, mutta liukenee useisiin orgaanisiin liuottimiin. Tetrahydrotiofeeni muodostaa palaessaan rikkioksideja sekä reagoi voimakkaiden hapettimien kuten typpihapon kanssa. Tetrahydrotiofeenia käytetään maakaasussa ja nestekaasussa hajusteena ilmaisemaan mahdollisia vuotoja. == Ympäristö- ja terveysvaikutukset == Lyhytaikainen altistus tetrahydrotiofeenille voi aiheuttaa vaikutuksia keskushermostossa. Ympäristön kannalta tetrahydrotiofeeni on luokiteltu vaaralliseksi aineeksi. == Katso myös == * tiofeeni == Lähteet == == Aiheesta muualla == * * OVA-ohje: Tetrahydrotiofeeni Luokka:Heterosykliset yhdisteet Luokka:Tioeetterit
Sorin Sirkus

Sorin Sirkus on Tampereella toimiva nuorisosirkus. Se perustettiin vuonna 1985 kehittämään, ylläpitämään ja esittämään nuorten sirkustaidetta. Perusopetusta sirkustaiteessa Sorin Sirkus on antanut vuodesta 1993 alkaen. Sirkuksessa on noin 250 oppilasta sekä neljä päätoimista opettajaa ja kymmenen viikoittaista tuntiopettajaa. Oppilaista koostuva esiintyvä ryhmä esiintyy isommissa ja pienemmissä tapahtumissa. Sorin Sirkuksen toimitilat sijaitsevat Tampereella Nekalan alueella Vihiojan kaupunginosassa. Sorin Sirkus kuuluu Suomen Nuorisosirkusliittoon. == Palkinto == Vuonna 2010 Sorin Sirkus palkittiin lastenkulttuurin valtionpalkinnolla. == Lähteet == == Aiheesta muualla == * Sorin Sirkuksen verkkosivut *Sorin Sirkus Instagramissa *Kuvia vuoden 2014 joulushowsta - Poksi *Kuvia vuoden 2015 joulushowsta - Las Necalas *Kuvia vuoden 2016 joulushowsta - Enigma *Kuvia vuoden 2017 joulushowsta ("Kinahmi") *Kuvia vuoden 2018 joulushowsta ("SORIN SIRKUS") *Kuvia vuoden 2019 joulushowsta ("Soriferia") *Kuvia vuoden 2020 joulushowsta ("Soilu") Luokka:Lastenkulttuuri Luokka:Suomalaiset sirkukset Luokka:Tampereen kulttuuri Luokka:Vihioja
Amnesiac

Amnesiac on englantilaisen Radiohead-yhtyeen viides studioalbumi. Se julkaistiin 4. kesäkuuta, 2001 Yhdistyneessä kuningaskunnassa ja 5. kesäkuuta Yhdysvalloissa ja Kanadassa ja oli ensimmäisellä viikollaan listaykkönen Yhdistyneen kuningaskunnan listalla ja toinen Billboard Top 200 -listalla Yhdysvalloissa. Suomessa albumi sijoittui Suomen virallisella albumilistalla parhaimmillaan sijalle 1. Sue-lehti valitsi sen 2000-kymmenluvun kahdeksanneksi parhaaksi ulkomaiseksi albumiksi vuonna 2009. ==Kappaleet== Kaikki kappaleet kirjoittanut Radiohead. # "Packt Like Sardines in a Crushd Tin Box" – 4:00 # "Pyramid Song" – 4:49 # "Pulk/Pull Revolving Doors" – 4:07 # "You and Whose Army?" – 3:11 # "I Might Be Wrong" – 4:54 # "Knives Out" – 4:15 # "Morning Bell/Amnesiac" – 3:14 # "Dollars and Cents" – 4:52 # "Hunting Bears" – 2:01 # "Like Spinning Plates" – 3:57 # "Life in a Glasshouse" – 4:34 == Arvostelut == * AllMusic: Radiohead: Amnesiac Viitattu 9.1.2023. * Soundi: Radiohead: Amnesiac Viitattu 9.1.2023. ==Lähteet== Luokka:Vuoden 2001 albumit Luokka:Radioheadin albumit Luokka:Nigel Godrichin tuottamat albumit
Pihla Penttinen

Veera Pihla Penttinen (s. 21. syyskuuta 1978 Helsinki) on Teatteri­korkea­koulun käynyt suomalainen näyttelijä. Hän on näyttelijä Pertti Sveholmin tytär. Penttinen asuu avoliitossa näyttelijä Santtu Karvosen kanssa ja heillä on kesällä 2021 lahjoitetun alkion avulla syntynyt lapsi. Pari tapasi jo 2000-luvun alussa opiskeluaikoinaan Teatterikorkeakoulussa samalla vuosikurssilla. == Filmografia == Elokuvat Elokuvat Elokuvat Vuosi Nimi Rooli 1984 Niskavuori Leena, Aarnen ja Martan tytär 1997 Sairaan kaunis maailma Mia 1998 Hiekkamorsian tyttö purje­laivassa 1999 Force majeure Sainio 1999 Rakas Lara Lara 2000 Laina-aika trendikäs tyttö junassa 2001 Klassikko hoitaja­harjoittelija 2001 Joki Virve, pizzerian tarjoilija 2004 Juoksu­haudantie Sanna 2006 Laitakaupungin valot tyttö baari­tiskillä 2006 Saippuaprinssi Tiina 2013 Miesten välisiä keskusteluja Sanna, näyttelijä 2017 Armomurhaaja Ojala 2018 Pieniä suuria valheita Anu Taavitsainen 2022 Häät ennen hautajaisia Elli Televisioelokuvat Televisioelokuvat Televisioelokuvat 2003 Beatlehem 2004 Skene Silja 2006 Arppa vaan tyttö­ystävä Televisio Televisio Televisio Vuosi Sarja Rooli 1986 Tabu 1998 Tähtitehdas Susanna Haapa­salo 2005 Kylmäverisesti sinun Mari 2007 Pelkkää lihaa Vilja 2015 Tripla 2017 Onnela Sofia 2018 Putous useita, oma itsensä 2019 Kellot soi Virve 2019 Maanantai Eve 2019 Hiljaisten palvelijat Heini 2020 Sunnuntailounas Kuusumu Miettinen 2023 Onnela Sofia == Lähteet == Luokka:Suomalaiset näyttelijät Luokka:Vuonna 1978 syntyneet Luokka:Elävät henkilöt
Toyota TF107

Toyota TF107 on Formula 1 -auto, jota Toyota -talli käytti kaudella 2007. TF107 julkaistiin 12. tammikuuta 2007 ja samalla se oli ensimmäinen kauden 2007 autojulkaisu. Kilpakuljettajina toimivat saksalainen Ralf Schumacher ja italialainen Jarno Trulli. == Kehitys == Toyota keskittyi autossa eniten aerodynamiikan parantamiseen. Auton korkeutta ja asettelua parannettiin niin, että siitä samalla tuli korkeampi. Muutenkin koko auton rakennetta muutettiin perusteellisesti. Moottoria tuotiin eteenpäin samalla, kun suuri polttoainetankki yritettiin säilyttää, vaihdelaatikkoa pidennettiin ja talli otti käyttöön saumattomaan vaihteenvaihdon käyttöön ensimmäistä kertaa. == Formula 1 -tulokset == (lihavointi tarkoittaa paalupaikkaa ja kursivointi nopeinta kierrosta) Vuosi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 Pisteet Sijoitus 2007 Toyota Toyota V8 AUS MYS BAH ESP MON CAN USA FRA GBR EUR HUN TUR ITA BEL JPN CHN BRA rowspan="3" 13 rowspan="3" 6. Ralf Schumacher 8 15 12 Kesk. 16 8 Kesk. 10 Kesk. Kesk. 6 12 15 10 Kesk. Kesk. 11 Jarno Trulli 9 7 7 Kesk. 15 Kesk. 6 Kesk. Kesk. 13 10 16 11 11 13 13 8 == Lähteet == Luokka:Formula 1 -kausi 2007 Luokka:Toyotan Formula 1 -autot
Kolmen kuningaskunnan kronikka

Kolmen kuningaskunnan kronikka (, pinyin: Sānguó zhì) on kiinalainen historiallinen tekstilähde, joka kertoo Kolmen kuningaskunnan ajasta eli vuosista 189-280. Sen kirjoitti Chen Shou 200-luvulla. Teokseen on koottu yhteen kolmen kilpailevan kuningaskunnan, Wein, Shu Hanin ja Wun historia. Historiateoksessa on 65 osaa: 30 Weistä, 15 Shusta ja 20 Wusta. Jokainen osa koostuu yhdestä tai useammasta merkkihenkilön elämäkerrasta. Kronikka oli perustana viihteellisemmälle ja suositummalle kaunokirjalliselle teokselle Sanguo yanyi "Kolmen kuningaskunnan kertomus", joka on eräs Kiinan kirjallisuuden tunnetuimmista teoksista. Sen kirjoittajaksi nimetään Luo Guanzhong, joka eli noin 1300-luvulla. == Lähteet == Luokka:Kiinan historia
Hail to the Thief

Hail to the Thief ("The Gloaming") on englantilaisen rockyhtyeen Radiohead kuudes studioalbumi, joka julkaistiin 9. kesäkuuta 2003 Yhdistyneessä kuningaskunnassa ja 10. kesäkuuta Yhdysvalloissa. Se sijoittui ensimmäiseksi Yhdistyneen kuningaskunnan listalla ensimmäisellä viikollaan ja Yhdysvalloissa kolmanneksi. Tammikuuhun 2007 mennessä Hail to the Thief -levyä oli myyty 932 000 kappaletta Yhdysvalloissa. Hail to the Thiefillä Radiohead palasi takaisin alternative rockiin kahden levyn jälkeen, jotka sisälsivät vaikutuksia elektronisesta musiikista ja jazzista. Lähes tunnin pituinen Hail to the Thief on yhtyeen pisin albumi, vaikka useat sen kappaleet ovatkin kaksi-kolme minuuttia pitkiä, siis lyhyempiä kuin Radioheadin kappaleet yleensä. Thom Yorke sanoi, että hän sai innoituksensa Beatlesin kappaleista, jotka tuntuivat kestävän kauemmin kuin kestivät. ==Kappaleet== Kaikki kappaleet on kirjoittanut Radiohead. #"2 + 2 = 5 (The Lukewarm.)" – 3:19 #"Sit Down. Stand Up. (Snakes & Ladders.)" – 4:19 #"Sail to the Moon. (Brush the Cobwebs Out of the Sky.)" – 4:18 #"Backdrifts. (Honeymoon Is Over.)" – 5:22 #"Go to Sleep. (Little Man Being Erased.)" – 3:21 #"Where I End and You Begin. (The Sky Is Falling In.)" – 4:29 #"We Suck Young Blood. (Your Time Is Up.)" – 4:56 #"The Gloaming. (Softly Open Our Mouths in the Cold.)" – 3:32 #"There There. (The Boney King of Nowhere.)" – 5:23 #"I Will. (No Man's Land.)" – 1:59 #"A Punchup at a Wedding. (No No No No No No No No.)" – 4:57 #"Myxomatosis. (Judge, Jury & Executioner.)" – 3:52 #"Scatterbrain. (As Dead as Leaves.)" – 3:21 #"A Wolf at the Door. (It Girl. Rag Doll.)" – 3:23 Kuten albumikin, jokainen kappale sisältää toisen nimen. ==Kokoonpano== *Thom Yorke – laulu, sanat, kitara, piano *Jonny Greenwood – kitara, ondes martenot *Colin Greenwood – basso, syntetisaattori, sämpläys *Ed O'Brien – kitara, efektit, taustalaulu *Phil Selway – rummut, lyömäsoittimet, taustalaulu == Arvostelut == * Desibeli.net: Radiohead: Hail to the Thief Viitattu 9.1.2023. * Soundi: Radiohead: Hail to the Thief Viitattu 9.1.2023. == Lähteet == Luokka:Vuoden 2003 albumit Luokka:Radioheadin albumit Luokka:Nigel Godrichin tuottamat albumit
Tom Ridge

Thomas Joseph Ridge (s. 26. elokuuta 1945) on yhdysvaltalainen republikaanisen puolueen poliitikko, joka oli edustajainhuoneen jäsen Pennsylvaniasta (1983–1995), Pennsylvanian kuvernööri (1995–2001), Yhdysvaltain presidentti George W. Bushin kotimaan turvallisuuden avustaja (2001–2003) ja kotimaan turvallisuuden ministeri (2003–2005). Ridge opiskeli Harvard Collegessa ja palveli armeijassa Vietnamin sodassa, josta palasi 1970. Hän suoritti oikeustieteen tohtorin tutkinnon Dickinson School of Law'ssa 1972. Hän oli Erie Countyn piirisyyttäjänä ennen valintaansa edustajainhuoneeseen. Kuvernöörinä hän ajoi lakia ja järjestystä ja allekirjoitti yli 200 kuolemantuomiota, viisi kertaa enemmän kuin kaksi edeltäjäänsä yhteensä. Toimeen Pennsylvaniassa pantiin hänen kuvernööriaikanaan kuitenkin vain kolme kuolemantuomiota. Syyskuun 11. päivän 2001 iskujen jälkeen presidentti Bush loi valkoisen talon Office of Homeland Securityn ja nimesi Ridgen sen johtoon. Marraskuun 2002 Homeland Security Actin hyväksymisen jälkeen siitä tuli ministeriön tasoinen Department of Homeland Security, jonka alle järjestettiin 22 virastoa ja 180 000 työntekijää suojelemaan Amerikkaa terrorismilta. Ridgestä tuli Yhdysvaltain ensimmäinen kotimaan turvallisuuden ministeri tammikuussa 2003. Ridge ilmoitti jäävänsä eläkkeelle marraskuussa 2004. Helmikuussa 2005 hänet nimitettiin Home Depotin johtokuntaan. Erie International Airport nimettiin hänen mukaansa Tom Ridge Fieldiksi. == Lähteet == Luokka:George W. Bushin hallituksen jäsenet Luokka:Pennsylvanian kuvernöörit Luokka:Yhdysvaltain edustajainhuoneen jäsenet Luokka:Yhdysvaltain kotimaan turvallisuuden ministerit Luokka:Yhdysvaltalaiset republikaanipoliitikot Luokka:Vuonna 1945 syntyneet Luokka:Elävät henkilöt
Quasimodo

Quasimodo on ranskalaisen kirjailijan Victor Hugon romaanin Pariisin Notre- Dame (1831) keskushenkilö. Quasimodo on epämuodostunut ja hirviömäinen, hyljeksitty ja pelätty kirkonkellonsoittaja, josta tulee traaginen sankari hänen puolustaessaan rakastamaansa Esmeraldaa. Hugon romaani sijoittuu 1400-luvun Pariisiin. Quasimodo on jätetty lapsena Notre-Damen katedraalin portaille. Kirkon arkkidiakoni ottaa kyttyräselkäisen pojan hoiviinsa ja nimeää hänet löytöpäivän mukaan Quasimodoksi, joka on katolilaisilla ensimmäinen sunnuntai pääsiäisen jälkeen. Quasimodo saa kirkosta turvapaikan, ja hänestä tulee Notre-Damen kellonsoittaja. Ulkonäkönsä vuoksi ihmiset pelkäävät häntä. Kun arkkidiakoni rakastuu mustalaistanssijatar Esmeraldaan, hän määrää Quasimodon sieppaamaan tämän. Esmeralda kuitenkin pelastetaan ja Quasimodoa rangaistaan sieppauksesta. Quasimodo rakastuu Esmeraldaan, joka osoittaa hänelle säälistä myötätuntoa. Kun Esmeralda tuomitaan kuolemaan lavastetusta rikoksesta, Quasimodo yrittää pelastaa hänet viemällä hänet kirkontorniin turvaan. Tämä ei kuitenkaan pelasta Esmeraldaa, ja kun hänet on hirtetty, Quasimodo murhaa juonittelevan arkkidiakonin ja menee hautausmaalle rakkaan Esmeraldansa luo, jonne hän myös kuolee. Quasimodo on hyväsydämisen hirviön arkkityyppi. Hänen on nähty symboloivan yhteiskunnallista epäoikeudenmukaisuutta, ulkonäöstä johtuvaa torjuntaa sekä epänormaaliutta. Quasimodossa henkilöityy myös omistautuva ja intohimoinen rakkaus, joka ei saa vastakaikua. Tarinan lopussa Quasimodosta tulee traaginen sankari. Quasimodoa ovat elokuvissa esittäneet muun muassa Lon Chaney, Sr., Charles Laughton ja Anthony Quinn. ==Lähteet== Luokka:Kirjallisuuden henkilöhahmot Luokka:Hirviöt
Eric Adams

Eric Adams (oik. Louis Marullo; s. 12. heinäkuuta 1952) on yhdysvaltalainen heavy metal -laulaja, joka on ollut Manowar-yhtyeen laulusolistina vuodesta 1980. Adams on harrastanut laulamista jo yhdeksänvuotiaasta lähtien. Adamsilla on kantava ja vahva ääni. Eric Adams on ottanut taiteilijanimensä poikiensa Ericin ja Adamin nimistä. ==Julkaisut== ===Albumit=== *Battle Hymns (1982) *Into Glory Ride (1983) *Hail to England (1984) *Sign of the Hammer (1984) *Fighting the World (1987) *Kings of Metal (1988) *The Triumph of Steel (1992) *Louder Than Hell (1996) *Hell on Wheels (1998) *Warriors of the World (2002) *Gods of War (2007) *Battle Hymns MMXI (2010) Luokka:Yhdysvaltalaiset metallimusiikin laulajat Luokka:Vuonna 1952 syntyneet Luokka:Elävät henkilöt
Dreamcatcher

__NOTOC__ Dreamcatcher on Deep Purplen laulajana tunnetun Ian Gillanin sooloalbumi vuodelta 1998. Levyllä Ian Gillan jättää hard rockin ja keskittyy pelkästään leppoisempiin tunnelmiin. == Kappaleet == # # # # # # # # # # # # === Japanin painos === # * # == Kokoonpano == * Ian Gillan – laulu * Steve Morris – kitara == Arvostelut == * Allmusic: Allmusic review == Lähteet == Luokka:Vuoden 1998 albumit Luokka:Ian Gillanin albumit
Sektoritutkimuslaitos

Sektoritutkimuslaitos on yleisnimitys eri Suomen ministeriöiden budjettitalouden piiriin kuuluville tutkimuslaitoksille. Ne ovat oman ministeriöidensä tietotarpeiden tuottajia. Sektoritutkimuslaitokset ovat (suluissa ministeriö): * Elintarviketurvallisuusvirasto Evira (MMM) * Geologian tutkimuskeskus GTK (KTM) * Ilmatieteen laitos (LVM) * Kotimaisten kielten tutkimuskeskus Kotus (OPM) * Luonnonvarakeskus Luke (MMM) * Museovirasto (OPM) * Suomen ympäristökeskus SYKE (YM) * Säteilyturvakeskus STUK (STM) * Terveyden ja hyvinvoinnin laitos THL (STM) * Työterveyslaitos TTL (STM) * Valtion teknillinen tutkimuskeskus VTT (KTM) * Valtion taloudellinen tutkimuskeskus VATT (VM) Aikaisempia laitoksia olivat * Merentutkimuslaitos (LVM), yhdistetty Ilmatieteen laitokseen ja Ympäristökeskukseen 1.1.2009 * Kansanterveyslaitos KTL (STM), yhdistetty Terveyden ja hyvinvoinnin laitokseen 2009 * Sosiaali- ja terveysalan tutkimus- ja kehittämiskeskus STAKES (STM), yhdistetty Terveyden ja hyvinvoinnin laitokseen 2009 * Riista- ja kalatalouden tutkimuslaitos RKTL (MMM), yhdistetty Luonnonvarakeskukseen 1.1.2015 * Maa- ja elintarviketalouden tutkimuskeskus (MMM), yhdistetty Luonnonvarakeskukseen 1.1.2015 * Metsäntutkimuslaitos (MMM), yhdistetty Luonnonvarakeskukseen 1.1.2015 * Geodeettinen laitos (MMM), yhdistetty Maanmittauslaitokseen 1.1.2015 * Kuluttajatutkimuskeskus (KTM), yhdistetty Helsingin yliopistoon 1.1.2015 * Oikeuspoliittinen tutkimuslaitos OPTULA (OM), yhdistetty Helsingin yliopistoon 1.1.2015 * Mittatekniikan keskus MIKES (KTM), yhdistetty VTT:hen 1.1.2015 == Sektoritutkimuksen synty == Sektoritutkimus tuli tiedepoliittisena käsitteenä keskusteluun Suomessa valtion tiede- ja teknologianeuvoston vuonna 1987 julkaisemassa katsauksessa. Sektoritutkimuksella viitattiin siihen, että määrätyt tutkimukset toteutettiin hallinnon sektoreiden puitteissa ja koskivat määrätyn hallinnollisen sektorin kysymyksiä. Vasta keskuselin tarkasteli kullakin sektorilla tuotettuja tutkimuksia ja suunnitelmia laajemman kokonaisuuden kannalta. ==Muutoksia vuosina 2008 – 2014== Yrjö Neuvon johtama työryhmä pohti vuosina 2006 ja 2007 sektoritutkimuslaitosten tilannetta ja ehdotti siirtymistä nk. siirtyminen tilaaja-tuottaja -malliin, joka merkitsee ko. laitosten budjettirahoituksen uusjakoa. VTT ei ole mukana sektoritutkimusmuutoksessa, koska sen liikelaitokseksi muuttaminen 1. syyskuuta 2009 alkaen on oma kehityshankkeensa. Valtion kahdessakymmenessä tutkimuslaitoksessa kuluu noin 500 miljoonaa euroa vuosittain, joten rahoituksen uusjako on merkittävä muutos. Neuvon työryhmän raportin julkistuksen jälkeen 18 tutkimuslaitoksen johtajat julkaisivat Helsingin Sanomissa vetoomuksen sitä vastaan.Jari Lehto, "Valtion tutkimuslaitokset jyrän alle", Keppi ja Porkkana – Valtionsektorin tiedote Vuosina 2009 ja 2015 monia laitoksia yhdisteltiin. Vuonna 2014 tuli voimaan uudistus, jossa suuria osia laitosten rahoituksesta siirrettiin Strategisen tutkimuksen rahastoon. ==Lähteet== Luokka:Suomen tutkimuslaitokset
Kuvitelma 20. vuosisadasta

Kuvitelma 20. vuosisadasta on tanskalaisen Peter Høegin esikoisromaani, jonka tanskankielinen alkuteos Forestilling om det tyvende århundrede julkaistiin vuonna 1988. Suomeksi teos on käännetty 1997, ja se kuuluu Tammen Keltaiseen kirjastoon. Romaani esittelee laajasti kolmen sukupolven elämää Tanskassa vuosina 1520-1989. Kertoja on nuorimman sukupolven edustaja, jonka henkilöllisyys paljastuu vasta lopussa. ==Juoni== Ensimmäisessä osassa käsitellään kertojan isovanhempia lapsena ja nuorena. Carl Laurids on Mørkhøjin herraskartanon pehtorin poika. Mørkhojin kreivi on pysäyttänyt ajan, ja monen sadan vuoden ajan kukaan ei vanhene, ennen kuin Carl syntyy ja pakenee myöhemmin vuonna 1918. Amalie Teander on rudkøpingiläisen "vanhan rouvan" lapsenlapsi. Vanha rouva ennustaa kaikki kaupungin tapahtumat etukäteen, hänen poikansa Christoffer, joka on Amalien isä, määrittelee kaikki tekemisensä sekunnin tarkkuudella. Amalie on perheessä ainoa, jonka tekemisiä vanha rouva ei osaa ennustaa. Anna Bak asuu Lavnæsin kalastajakylässä. Hänen rovasti-isänsä uskoo, että tytär vielä synnyttää uuden Messiaan, ja hän kuljettaa tyttöä häkissä ympäri kyliä. Adonis Jensen on kuuluisan varkaan poika, joka ei isänsä yrityksistä huolimatta opi varastamaan. Toinen osa käsittelee kertojan isovanhempia heidän solmittuaan avioliiton. Anna karkaa isänsä luota tultuaan raskaaksi, tapaa Adoniksen, ja he asettuvat Christianshavniin. Adonis menestyy useissa ammateissa, ja heille syntyy tytär Maria. Heidän kotinsa alkaa vajota mutaan, ja Anna menettää mielenterveytensä ja alkaa siivota pakonomaisesti. Maria alkaa elättää itseään varastelemalla. Lopulta Anna katoaa talon mukana, ja Adoniksen ja Marian tiet eroavat. Carl ja Amalie tapaavat, kun Amalie on kuolemassa nälkään, ja Carl pelastaa hänet. Aikomuksistaan huolimatta Carl ei pysty kohtelemaan häntä yhtä kertakäyttöisenä kuin muita naisia, ja he päätyvät naimisiin. Hyvän julkisen kuvan alla heidän suhteensa ei toimi, ja avioparin pojan Carstenin ollessa viisivuotias Carl lähtee. Amalie alkaa elättää itseään ja poikaansa myymällä itseään kuuluisille miehille. Kolmannessa osassa käsitellään kertojan vanhempien nuoruutta ja aikuisuutta. Carsten menee Søron akatemiaan opiskelemaan, Maria päätyy Annebgergin kasvatuslaitokseen. Karattuaan laitoksesta Maria tapaa Carstenin, ja pojan valmistuttua he menevät naimisiin. Myöhemmin heille syntyy kaksoset, Madelene ja Mads. == Aiheesta muualla == * Antti Majander: Kuvitelma 20. vuosisadasta . Helsingin Sanomat 23.11.1997. Luokka:Tanskalaiset kirjat Luokka:Vuoden 1988 kirjat
Insta

Insta Group Oy on suomalainen perheyritys, jonka toimialoja ovat teollisuusautomaatio, teollinen digitalisaatio, kyberturva ja puolustusteknologia. Konsernin toimialayhtiöt ovat sähköautomaation ratkaisutoimittaja ja elinkaarikumppani Insta Automation Oy, kyberturvallisuuden ja turvallisen digitalisaation erikoisosaaja Insta Advance Oy sekä avioniikan, miehittämättömän ilmailun ja korkeateknologian asiantuntija Insta ILS Oy. Yrityksen liikevaihto oli vuonna 2022 noin 153,4 miljoonaa euroa ja työntekijöitä sen palveluksessa on noin 1150 . Toimipisteitä yrityksellä on Tampereella, Vantaalla, Espoossa, Muuramessa, Oulussa, Harjavallassa, Porissa, Porvoossa, Raisiossa, Kuopiossa, Varkaudessa ja Imatralla. Yritys muutti nimen vuonna 2006 Instrumentointi Oy:stä Insta Group Oy:ksi. Insta omistaa Patrian kanssa Millogin. == Lähteet == ==Aiheesta muualla== * Yhtymän kotisivut Luokka:Suomalaiset elektroniikkayhtiöt Luokka:Suomalaiset perheyritykset Luokka:Suomalaiset aseteollisuusyritykset
John Ashcroft

John David Ashcroft (s. 9. toukokuuta 1942 Chicago, Illnois) on yhdysvaltalainen republikaanipoliitikko. Hän oli presidentti George W. Bushin hallinnon oikeusministeri 2001–2005 ja tätä ennen Missourin kuvernööri 1985–1993 ja senaattori 1995–2001. Ashcroft on kirjoittanut useita kirjoja: On My Honor: The Beliefs that Shape My Life, Lessons from a Father to his Son ja Never Again: Securing America and Restoring Justice. ==Elämä== ===Varhainen elämä=== Ashcroft on syntyisin Chicagosta, mutta hän kasvoi Missourin Springfieldissä. Hänen isänsä oli yksityisen Evangel Universityn johtaja ja helluntailaisen Assemblies of Godin saarnaaja. Ashcroft opiskeli Yalen yliopistossa ja suoritti tohtorintutkinnon University of Chicagossa 1967. Hän opetti lyhyen aikaa yritysoikeutta Southwest Missouri State Universityssä. ===Poliittinen ura=== Ashcroft pyrki kongressiin ensimmäisen kerran jo 1972, mutta hävisi republikaanien esivaalissa. Hänestä tuli Missourin oikeusministeri 1976–1985, kunnes hänet valittiin kuvernööriksi vuoden 1984 vaalissa. Politiikassaan Ashcroft ajoi vahvan konservatiivisia arvoja. Hän kannatti kuolemanrangaistusta ja vastusti aborttia, homojen oikeuksia ja asevalvontaa. Konservatiivinen Christian Coalition antoi hänelle huippupisteet hänen pyrkiessään presidenttiehdokkaaksi vuonna 2000, mutta ympäristö- ja naisjärjestöt vastustivat häntä. ===Poliittisen uran jälkeen=== Poliittisen uransa jälkeen Ashcroft liittyi saarnaaja Pat Robertsonin perustaman Regent Universityn henkilökuntaan ja työskentelee sen oikeustieteen ja hallinnon laitoksilla. ==Lähteet== * Profile: John Ashcroft (BBC; 2001) ===Viitteet=== == Aiheesta muualla == Luokka:George W. Bushin hallituksen jäsenet Luokka:Missourin kuvernöörit Luokka:Yhdysvaltain oikeusministerit Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1942 syntyneet Luokka:Elävät henkilöt
Giuseppe Bellanca

Giuseppe Mario Bellanca (19. maaliskuuta 1886 - 26\. joulukuuta 1960) oli italialainen lentokonesuunnittelija. Bellanca muistetaan saavutuksistaan lentokoneiden parissa. Bellanca muun muassa suunnitteli ensimmäisen yhdysvaltalaisen yksitasoisen lentokoneen, jossa oli kokonaan katettu ohjaamo. == Elämäkerta == Giuseppe Bellanca syntyi Italian Sciaccassa. Hän valmistui insinööriksi Milanon Polyteknisestä koulusta. Vuonna 1909 hän rakensi ensimmäisen lentokoneensa ja se koelennettiin 8. joulukuuta 1909. Bellanca muutti Italiasta Yhdysvaltoihin vuonna 1911. Vuonna 1912 hän suunnitteli siellä ensimmäisen lentokoneensa, jolla hän opetteli lentämään. Tämän jälkeen hän toimi lennonopettajana vuoteen 1916 asti. Vuodet 1917 – 1920 Bellanca toimi koneinsinöörikonsulttina, ja suunnitteli työnsä ohessa Bellanca CD- ja CE -lentokoneet. 1921 hän muutti Nebraskaan ja perusti sinne Victor Roosin kanssa Roos-Bellanca Aircraft Companyn. Bellanca suunnitteli ja rakensi Bellanca CF -lentokoneen. 1923 hän muutti takaisin New Yorkiin, jossa suunnitteli ja rakennutti Yhdysvaltain postin DH-4-koneisiin uudet siivet. Vuonna 1925 hän oli Wright Aeronautical Corporationin palkkalistalla. Tuloksena oli Wright-Bellanca 1, eli WB-1, ja vuonna 1926 WB-2. Kun niiden sarjatuotanto ei alkanut, hän perusti C.A. Levinen kanssa Columbia Aircraft Corporation -yhtiön, jonka lentokone Columbia lensi Atlantin yli 1927. Vuonna 1927 hän perusti Bellanca Aircraft Company -yhtiön. 4. heinäkuuta 1927 hänen kuvansa oli Time-lehden kannessa. Toisen maailmansodan aikana hän oli Higgins- yhtiön ilmailuosaston päällikkö suunnitellen suurta kuljetuskonetta. 1954 Bellanca-yhtiö syntyi uudestaan. Bellanca meni 1922 naimisiin Dorothy Brownin kanssa. Bellanca kuoli leukemiaan New Yorkissa vuonna 1960. ==Aiheesta muualla== *Smithsonian: Giuseppe Bellanca *Encyclopedia Britannica: Giuseppe Bellanca Luokka:Italialaiset lentokonesuunnittelijat Luokka:Vuonna 1886 syntyneet Luokka:Vuonna 1960 kuolleet
Heikki Castrén

Heikki Castrén (8. elokuuta 1929 Helsinki – 24. tammikuuta 1980) oli suomalainen arkkitehti, joka suunnitteli useita julkisia rakennuksia ja liiketiloja muun muassa Helsingin keskustaan. Castrénin isä oli Teknillisen korkeakoulun vesirakennuksen professori Viljo Castrén ja puoliso vuodesta 1953 arkkitehti Mirja Castrén. Heikki Castrén kirjoitti ylioppilaaksi Töölön yhteiskoulusta 1948 ja valmistui arkkitehdiksi Teknillisestä korkeakoulusta 1956. Opiskeluaikanaan hän toimi toimistoarkkitehtina Aili ja Niilo Pulkan arkkitehtitoimistossa 1952–1956. Hän työskenteli aluksi Viljo Revellin arkkitehtitoimistossa Helsingissä 1956–1959 ja 1959–1960 Torontossa sekä saman toimiston toimistopäällikkönä Helsingissä 1960–1964 ja vähän aikaa osakkaana 1964 ennen Viljo Revellin kuolemaa samana vuonna. Castrén perusti oman arkkitehtitoimisto Heikki Castren & Co, jonka osakkaana hän oli 1965–1972. Vuodesta 1972 hän oli osakkaana ja toimitusjohtajana arkkitehtitoimisto Castrén–Jauhiainen–Nuuttilassa.Diplomi-insinöörit ja arkkitehdit 1973, Suomen teknillinen seura ja Tekniska föreningen i Finland 1973, ISBN 951-9110-00-3. Castrén sai ensimmäisen palkinnon kansainvälisessä arkkitehtuurikilpailussa Toronton kaupungintalosta yhdessä Viljo Revellin, Bengt Lundstenin ja Seppo Valjuksen kanssa 1958.Kuka kukin on 1974, Otava 1974, ISBN 951-1-01334-3. Castrénin tunnetuimpia töitä on yhdessä Revellin kanssa suunniteltu Makkaratalo Helsingin keskustassa, Oulunkylän kirkko (1972)Seurakunta sekä Fortumin pääkonttori (1976). Muita töitä ovat esimerkiksi seuraavat: * Seinäjoen rautatieasema, 1969 * Espoon kaupungintalo, 1971 * vakuutusyhtiö Pohjolan toimitalo, 1969, Lapinmäentie 1, Helsinki Heikki Castrénin sisar on näyttelijä Elli Castrén.Uusi sukukirja II, s. 35. Otava, Helsinki 1951. == Lähteet == == Aiheesta muualla == Luokka:Suomalaiset arkkitehdit Luokka:Vuonna 1929 syntyneet Luokka:Vuonna 1980 kuolleet
Ray Milland

thumb|Ray Milland vuonna 1959. Ray Milland (alun perin Alfred Reginald Jones, 3. tammikuuta 1907 – 10. maaliskuuta 1986) oli walesiläissyntyinen, sittemmin Yhdysvaltain kansalaisuuden saanut elokuvanäyttelijä. Millandille myönnettiin vuonna 1945 Parhaan miespääosan Oscar-palkinto roolistaan elokuvassa Tuhlattuja päiviä. Sen lisäksi hän on näytellyt esimerkiksi Alfred Hitchcockin jännitysklassikossa Täydellinen rikos (1954). Millandilla on tähti Hollywood Walk of Famella. Milland loukkaantui vakavasti hevosonnettomuudessa Hotel Imperialin kuvauksissa vuonna 1939, mutta toipui ennalleen sairaalassa vietettyjen viikkojen jälkeen. Milland jatkoi elokuvissa esiintymistä lähes elämänsä loppuun saakka. Hän kuoli keuhkosyöpään Kalifornian Torrancessa 79-vuotiaana. Milland meni 30. syyskuuta 1932 naimisiin Muriel Webberin kanssa. Pariskunnalle syntyi poika Daniel, jonka lisäksi heillä oli adoptoitu tytär Victoria. ==Lähteet== ==Aiheesta muualla== * Luokka:Yhdysvaltalaiset näyttelijät Luokka:Walesilaiset näyttelijät Luokka:Hollywood Walk of Fame Luokka:Oscar-palkinnon saajat Luokka:Vuonna 1907 syntyneet Luokka:Vuonna 1986 kuolleet